Chelsea Muscat, żagħżugħa Għawdija b'dixxendenza Amerikana minn New York City li qed topponi għall-proġett li hemm propost fi Triq il-Qortin fin-Nadur. Biex twassal u tfijhem il-messaġġ tagħha, Chelsea ħejjiet filmat li fih tispjega d-dieqa tagħha jekk dan il-proġett jiġi approvat u kif Għawdex jinsab taħt attakk mill-kostruzzjoni. Il-proġett minn Titan Developments Limited, jinkludi l-bini ta' 71 appartament, 74 garaxxijiet taħt l-art u pixxina komuni għall-appartamenti mifruxa fuq 4 sulari. Jirriżulta li l-proġett jaqa' f'żona ta' żvilupp għalkemm partijiet minnu le u dan minħabba l-konfini taż-żona li fuqha qed jiġi propost dan l-iżvilupp. Il-Kunsill Lokali tan-Nadur joġġezzjona għall-iżvilupp ta' 71 appartament Fil-filmat Chelsea Muscat tispjega kf dan il-proġett propost se jkun qed jieħu art ta' bdiewa li l-għajxien tagħhom jiddependi minn dik l-art. Dan minbarra li ssemmi kif minħabba l-kobor tal-binja, ir-residenti mhux se jibqgħu igawdu l-veduta. Hawn semmiet kif persuni li hi taf xtraw appartament f'dik it-triq propju minħabba l-veduta u li kien ġew assigurati li ma jistax isir żvilupp faċċata tal-propjetà tagħhom. Iżda dan kollu jaf jispiċċa, qalet Chelsea li appellat lill-pubbliku li għadu fiċ-ċans li jopponi għal dan il-proġett ħalli n-Nadur jibqa' bil-karatteristiċi tiegħu. Chelsea Muscat qalet li l-pubbliku għandu d-dmir li jopponi għal dawn il-proġetti massiċċi, għandu dmir li ma jħallix il-kostruzzjoni bla rażan tieħu kontroll tal-kwalità tal-għajxien tagħna għaliex wara jkun tard wisq.This proposed development will take away fields from local farmers and their livelihoods, will cause further sewage issues, the views will be obstructed, traffic would highly increase and will be a nightmare because it is a dead end street with parking on one side. Filmat: Ir-residenti kontra "monstrożità" ta' żvilupp fin-Nadur Semmiet kif dan mhux jiġri biss fin-Nadur imma madwar Għawdex kollu, il-kostruzzjoni, li qed tbiddel kif nafu lil Għawdex u kif ħafna, mhux biss l-Għawdxin, jgħożżu. Għalhekk hi qalet li jekk in-nies jopponu bil-qawwa għal dan il-proġett ikunu qed iwasslu messaġġ għal proġetti oħra proposti f'Għawdex. lċ-ċans għall-pubbliku biex jopponi għall-proġett fi Triq il-Qortin hu sa għada l-Ġimgħa 19 ta' Frar. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_602e544f3289c_rand.td-a-rec-img{text-align:left}.td_uid_3_602e544f3289c_rand.td-a-rec-img img{margin:0 auto 0 0}